བ་སེམས་ཀྱིས་ཟིན་པ། དངོས་གཞི་ལ་དམིགས་པ་དང་མཚན་མ་མེད་པའི་ཤེས་རབ་
ཀྱིས་ཟིན་པ། རྗེས་སྒྱུ་མ་རྨི་ལམ་ལྟ་བུའི་བསྔོ་བ་དམ་པས་ཟིན་པ་སྟེ། དམ་པ་གསུམ་དང་འབྲེལ་
ན་ཐར་བ་ཆ་མཐུན་གྱི་དགེ་བ་ཞེས་བྱ་ལ། སངས་རྒྱས་ཀྱི་ལམ་མམ་རྒྱུ་བྱེད་པ་ཡིན་ཞེས་གསུངས་
ཤིང༌། དེ་ལྟ་བུའི་གནད་ཀྱིས་མ་ཟིན་པ་སོགས་ལ་འཛད་པའི་རྒྱུ་བཞི་གསུངས་ཏེ། ལུང་
ལས། དགེ་བའི་རྩ་བ་བསགས་ནས་ནི། །མ་བསྔོས་ཡང་ན་ལོག་པར་བསྔོས། །གཞན་ལ་བསྒྲགས་
དང་འདོད་པ་སྐྱེས། །དེ་ནི་ཟད་པའི་རྒྱུ་བཞི་ཡིན། །ཞེས་གསུངས་པ་ལྟར་འདུས་བྱས་ཀྱི་དགེ་བ་
མཐའ་དག་མ་བསྔོས་པར་ལུང་མ་བསྟན་དུ་ལུས་པ་དང་། བསྔོས་ཀྱང་འབྲས་བུ་ཕྱིན་ཅི་ལོག་ཏུ་
བསྔོས་པ་དང༌། བདག་གི་དགེ་བ་འདི་ལྟ་བུ་བྱས་སོ་ཞེས་ང་རྒྱལ་གྱི་བསམ་པས་གཞན་ལ་
བསྒྲགས་པ་དང༌། འདོད་པའི་དབང་གིས་འགྱོད་སེམས་དང་སེར་སྣ་སྐྱེས་པ་སོགས་ལ་ ་བསོད་
ནམས་ཆ་མཐུན་གྱི་འབྲས་བུ་ལན་ཅིག་ཐོབ་ནས་སླར་འཛད་པར་འགྱུར་ཏེ། ཀུན་མཁྱེན་གྱིས། སྔ་
མའི་འཕྲོར་དེས་མ་ཟིན་ན་བསོད་ནམས་ཆ་མཐུན་ཞེས་བྱ་སྟེ་རང་རང་གི་དགེ་འབྲས་ལན་ཅིག་
བྱུང་ནས་ཟད་པར་འགྱུར་པ་ཉིད་དུ་ཤེས་པར་བྱའོ། །ཞེས་གསུངས་པ་སོགས་འདི་ནི་ཤིན་ཏུ་
གལ་ཆེའོ། །གཉིས་པ་དེ་ལྟར་ཚུལ་བཞིན་ཏུ་བགྱིས་པའི་ཕན་ཡོན་ནི། ཇི་སྐད་དུ། ཇི་ལྟར་ཆུ་
ཐིགས་རྒྱ་མཚོ་ཆེ་ནང་ལྷུང་། །རྒྱ་མཚོ་མ་བསྐམས་བར་དུ་དེ་མི་ཟད། །དེ་བཞིན་བྱང་ཆུབ་ཡོངས་
བསྔོས་དགེ་བ་ཡང༌། །བྱང་ཆུབ་མ་ཐོབ་བར་དུ་དེ་མི་འཛད། །ཅེས་རྒྱ་མཚོའི་ཆེན་པོའི་ནང་དུ་
ཆུ་ཐིགས་པ་གཅིག་སོང་ཡང་རྒྱ་མཚོ་མ་སྐམས་ཀྱི་བར་དུ་ཐིགས་པ་དེ་ཟད་པར་མི་ནུས་པ་
བཞིན་དུ། འདི་ལྟར་དགེ་བའི་རྩ་བ་རྣམས་འཁོར་གསུམ་ཡོངས་དག་ཆེན་པོའི་ཀློང་དུ་བསྔོས་པ་
དག་བྱང་ཆུབ་མ་ཐོབ་ཀྱི་བར་དུ་འཛད་པ་མེད་ཅིང་ལམ་རྟོགས་ཁྱད་པར་ཅན་དུ་འགྱུར་བར་
གསུངས་སོ། །དེ་ལྟར་བསྔོ་བ་དང༌། སྨོན་ལམ་ནི་ནང་པ་སངས་རྒྱས་ལུགས་ཀྱི་ཁྱད་ཆོས་ཡིན་
ཕྱིར་རྒྱས་པར་བཤད་པ་དང་། བསྔོ་སྨོན་བསྡུ་བ་ནི། དུས་གསུམ་བསགས་པའི་དགེ་རྩ་ཀུན་ཞེས་
375

གྲུབ་དབང་པདྨ་རང་གྲོལ་གྱི་གསུང་རྩོམ་ཕྱོགས་བསྒྲིགས།
དང་། རྒྱས་པ་གཞི་རྣམ་དག་སོགས་ནི་རྗེ་བླ་མ་ཡེ་ཤེས་རྡོ་རྗེའི་གསུང་ལ་ཁོ་བོའི་གོང་འོག་གི་
ཚིག་རྒྱན་ཅུང་ཟད་བྱས་པ་གཞུང་གི་དགོངས་དོན་དང་དབང་བཞི་རྣམ་དག་སོགས་ཀྱི་དོན་
སྟོན་པའི་འབྲུ་འགྲེལ་ཞིག་ལོགས་སུ་འཆད་པར་འདོད་དོ། །དགུ་པ་ཤིས་བརྗོད་ནི། འཁོར་
གསུམ་རྣམ་པར་དག་པའི་གདེང་གིས་ཟིན་པའི་ངང་ལས་མཁའ་དབྱིངས་གང་བའི་རིག་འཛིན་
བླ་མ་བརྒྱུད་པ་ཡི་དམ་གདན་གསུམ་ལྷ་ཡི་འཁོར་ལོ་རྒྱལ་བ་རྒྱ་མཚོའི་ཚོགས་དང་བཅས་པ་བཀྲ་
ཤིས་ཀྱི་བདེན་ཚིག་འགོག་པ་མེད་པའི་སྒྲ་དབྱངས་འབྲུག་སྟོང་དུས་གཅིག་ལ་ལྡིར་བ་ལྟར་སྒྲོག་
ཅིང་། དེ་དང་ཆབས་ཅིག་པར་ཕུན་སུམ་ཚོགས་པ་མནྡཱ་ར་བའི་མེ་ཏོག་གི་ཆར་ཆེན་པོ་གནམ་ས་
བར་སྣང་ཁྱབ་པར་བབས་པས་སྣོད་བཅུད་ཀུན་གྱི་བཀྲག་མདངས་ཉམས་པ་ཐམས་ཅད་སྐད་
ཅིག་ལ་གསོས་ཏེ་དགེ་ལེགས་ཀྱི་གཟི་བྱིན་མཆོག་ཏུ་འབར་བར་བལྟས་ལ་འཐོར་ནས་དང་
བཅས། ཨོྃ་བདེ་ལེགས་སུ་གྱུར་ཅིག ཕུན་སུམ་ཚོགས་པ་འོག་མིན་སྟུག་པོ་བཀོད་སོགས་སྐབས་
དོན་སོ་སོའི་དམིགས་རིམ་རྒྱས་བཤད་སྤྲོ་རྒྱུ་ཡོད་དོ། །ཤིས་བརྗོད་བསྡུས་པ་ནི། རིག་འཛིན་
བརྒྱུད་པའི་བྱིན་རླབས་སོགས་ཀྱི་དོན་ཀུན་ཏུ་བཟང་བོ་སོགས་རྒྱལ་བ་དགོངས་བརྒྱུད་པ། རིག་
འཛིན་བརྡའི་བརྒྱུད་པ། གང་ཟག་སྙན་ཁུང་གི་བརྒྱུད་པ་སོགས་རིག་པ་འཛིན་པའི་ཚོགས་
གཅིག་ནས་གཅིག་ཏུ་ཟམ་མ་ཆད་པར་བརྒྱུད་པའི་བྱིན་རླབས་དང་སངས་རྒྱས་ཆོས་དང་དགེ་
འདུན་ཏེ་དཀོན་མཆོག་རིན་པོ་ཆེ་རྣམ་པ་གསུམ་གྱི་བཀའི་བདེན་པ་དང༌། གསང་སྔགས་ཟབ་
མོའི་དཀྱིལ་འཁོར་ཚུལ་བཞིན་སྒྲུབ་པའི་རྒྱུ་འབྲས་རྟེན་ཅིང་འབྲེལ་འབྱུང་གི་ཞེས་པའོ། །གོང་གི་
བདེན་པ་དང་། རང་གི་སྨོན་པའི་མཐུས་སེངྒེ་གླང་ཆེན་མེ་སྦྲུལ་ཆོམ་རྐུན་ལྕགས་སྒྲོག་ཤ་ཟ་རྒྱལ་
པོའི་ཆད་པ་སོགས་འཇིགས་པ་བརྒྱད་ཞི་བའི་བཀྲ་ཤིས་ཤོག །ཚེ་དང་བསོད་ནམས་དཔལ་དང་
གྲགས་པ་རྒྱས་པའི་བཀྲ་ཤིས་ཤོག །ཁམས་གསུམ་རང་སྣང་དང་བཅས་པ་དབང་དུ་འདུ་བའི་
བཀྲ་ཤིས་ཤོག །ལོག་པར་འདྲེན་པའི་དགྲ་བགེགས་ཚར་གཅོད་པའི་བཀྲ་ཤིས་ཤོག །ཅེས་
པའོ། །ཞེས་པའི་ཕྱིའི་སྣང་བ་ལ་ཞེན་པ་གདོད་ནས་སྐྱེ་བ་མེད་པ་ཆོས་སྐུའི་རང་མདངས་ལྷ་སྐུ་
ཕྱག་རྒྱ་ཆེན་པོའི་རོལ་བར་རྫོགས། ཇི་ལྟར་སྒྲ་རུ་གྲགས་པ་ཐམས་ཅད་བདེ་བ་ཆེན་པོའི་གསུང་
གི་དཀྱིལ་འཁོར་སྐྱེ་མེད་སྔགས་ཀྱི་རང་མདངས་སུ་དག དྲན་རྟོགས་རང་ག་མའི་སྣང་བ་མཐའ་
དག་འོད་གསལ་ཆོས་ཀྱི་སྐུའི་རང་བཞིན་དུ་སྨིན་པ་ལ་རྟེན་རྣལ་འབྱོར་བའི་ལུས་གདོས་བཅས་
376

༄༅། །ཀློང་ཆེན་སྙིང་ཐིག་ལས་ཟུང་འཇུག་ལམ་མཆོག་བགྲོད་པའི་ཐེམ་སྐས་ཞེས་བྱ་བ་བཞུགས་སོ། །
ལས་འདས་ཏེ་འཇའ་ལུས་འཕོ་བ་ཆེན་པོའི་སྐུ་ཐོབ། ཡིད་གཏད་མེད་ཀྱི་རིག་པ་ཟང་ཐལ་དུ་
རྟོགས་ཀ་དག་དུ་གྲོལ། རང་མལ་དུ་ཐོབ་པས་ཀུན་རྫོབ་བྱང་ཆུབ་མཆོག་གི་ཀློང་དུ་མ་འདས་
ཀྱང༌། གཞན་དོན་འཁོར་བ་མ་སྟོང་གི་བར་དུ་འཕྲིན་ལས་རྒྱུན་ཆད་མེད་པ་སློབ་དཔོན་ཆེན་པོ་
པདྨ་འབྱུང་གནས་དང་། པཎ་ཆེན་བི་མ་ལ་ལྟ་བུའི་བཀྲ་ལྟས་ལེགས་ཤིང་ཤིས་པར་བྱེད་པ་དེང་
འདིར་ཤོག །ཅེས་པའོ། །འདིར་སྨྲས་པ། འོག་མིན་བདེ་ཆེན་དག་པའི་གནས་མཆོག་ཏུ། །བཅོམ་
ལྡན་རྣམ་པར་སྣང་མཛད་ཆེན་པོ་དེས། །ཉིད་ལས་མི་གཞན་འཁོར་ཚོགས་རྒྱ་མཚོ་ལ། །སྒྲ་ཚིག་
བརྗོད་པ་བྲལ་བའི་དབྱིངས་ནས་བསྩལ། །རྒྱལ་ཀུན་གསང་བའི་མཛོད་འཛིན་གསང་བདག་
གིས། །བཀའ་ཡི་བསྡུ་བ་མཛད་ནས་བཻཌཱུརྱའི། །མཐིང་ཤུན་དག་ལ་གསེར་གྱི་ཞུན་མ་ཡིས། །ཡི་
གེར་བཏབ་པ་ལས་ལྡན་རྒྱལ་བོ་ཛའི། །དངོས་གྲུབ་སྐལ་བར་བབས་པ་རྒྱུད་ཀྱི་རྒྱལ། །ཏནྡྲ་བཅོ་
བརྒྱད་སྤྱི་རྒྱུད་ཁྱད་པར་ཅན། །རྨད་བྱུང་གསང་བ་སྙིང་པོའི་རྒྱུད་མཆོག་ལས། །རབ་བསྟན་ཞི་ཁྲོ་
དམ་པ་རིགས་བརྒྱའི་ཡི། །སྒྲུབ་ཐབས་ཆེས་ཟབ་འཕགས་བོད་པཎ་གྲུབ་ལུགས། །ཞི་ཁྲོ་ཁྲོམ་
དཀྲུགས་ཞེས་གྲགས་ཉི་ཟླ་ལྟར། །མཁན་སློབ་ཆོས་རྒྱལ་གདན་འཛོམས་ད་ལྟའི་བར། །མ་ཉམས་
སྐལ་ལྡན་ཡོངས་ཀྱི་དཔལ་དུ་ཤར། །སྔོན་བྱོན་མཁས་གྲུབ་དུ་མའི་ཐུགས་དམ་ལྷ། །མཆོག་ཐུན་
དངོས་གྲུབ་སྩོལ་པའི་ཡིད་བཞིན་ནོར། །ཉམས་ཆགས་སྨག་རུམ་སེལ་བའི་ཉི་མ་ཆེ། །འཁོར་བ་
དོང་ནས་སྤྲུགས་པའི་དེད་དཔོན་ཡིན། །སྔོན་དུས་དཔལ་གྱི་བསམ་ཡས་གནྡྷོ་ལར། །ཕོ་བྲང་ཆེན་
པོ་བར་ཁང་གཡུ་ཞལ་དུ། །དུས་གསུམ་མཁྱེན་པ་པདྨ་འབྱུང་གནས་ཀྱི། །སྐལ་ལྡན་སློབ་མ་རྗེ་
འབངས་གྲོགས་གསུམ་ལ། །ལེགས་བསྩལ་སླར་ཡང་མ་འོངས་འགྲོ་བའི་དོན། །མཁའ་འགྲོའི་
གསང་བའི་མཛོད་དུ་རྒྱས་བཏབ་པ། །ཁྲི་སྲོང་གསུང་སྤྲུལ་གཏེར་ཆེན་ཆོས་ཀྱི་རྒྱལ། །རིག་འཛིན་
ཆེན་པོ་འཇིགས་མེད་གླིང་བ་ཡིས། །ཟབ་གཏེར་ནམ་མཁའ་མཛོད་ཀྱི་སྒོ་ཕྱེ་ནས། །ཆོས་ཕུང་
བརྒྱད་ཁྲི་བཞི་སྟོང་བཅུད་བསྡུས་པ། །ཀློང་ཆེན་སྙིང་ཐིག་ཟབ་ལམ་ཆོས་སྐོར་འདི། །རྒྱལ་སྲས་
རྣམ་སྤྲུལ་རྗེ་བཙུན་བླ་མ་ལ། །བཀའ་བབས་ཆོས་ཀྱི་བདག་པོར་མངའ་གསོལ་ཞིང་། །མགོན་དེ་
མདོ་སྨད་ནོར་འཛིན་ཡངས་པའི་ཁྱོན། །འཁོད་པའི་སྐལ་ལྡན་ཚོགས་ལ་རྒྱ་ཆེར་སྤེལ། །སྙིང་ཐིག་
པའི་རྒྱལ་མཚན་སྲིད་རྩེ་བསྒྲེངས། །བདག་ཀྱང་བསྔོ་སྨོན་བཙན་པོའི་མཐུ་སྨིན་
ནས། །མགོན་དེའི་ཞབས་ཀྱི་པདྨོར་གུས་པས་མཇལ། །ཟབ་ལམ་གསུང་གི་བདུད་རྩིའི་རྒྱུན་
བསྟན་
377

གྲུབ་དབང་པདྨ་རང་གྲོལ་གྱི་གསུང་རྩོམ་ཕྱོགས་བསྒྲིགས།
བཟང་པོས། །ཡིད་ཀྱི་བུམ་བཟང་བལྟམས་འདི་ཨེ་མ་རྨད། །འོན་ཀྱང་བདག་ནི་བློ་གྲོས་རབ་ཏུ་
དམན། །ཐོས་བསམ་སྒོམ་པའི་ཡོན་ཏན་ཏིལ་ཙམ་མེད། །རྒྱུད་སྡེ་ཟབ་མོའི་དགོངས་པ་ཟབ་ཅིང་
པ་རིན་པོ་
བརླིང་། །བདག་འདྲ་སོ་སྐྱེའི་སྤྱོད་ཡུལ་ག་ལ་ཡིན། །དག་ཡིག་སུམ་རྟགས་སྙན་ངག་སྡེབ་སྦྱོར་
སོགས། །མིང་ཐོས་ཙམ་ལས་སྦྱངས་གོམས་བྱས་པ་མེད། །དེ་ཕྱིར་བསྟན་བཅོས་རྩོམ་འདི་རང་
ཉིད་ཀྱི། །ནང་གི་དེ་ཉིད་སྟོན་ལས་གཞན་དུ་ཅི། །འོན་ཀྱང་སློབ་དཔོན་ཆེན་པོ་ཞི་བ་ལྷས། །སྔོན་
ཆད་མ་བྱུང་བ་ཡང་འདིར་འཆད་མིན། །སྡེབ་སྦྱོར་མཁས་པའང་བདག་ལ་ཡོད་མ་ཡིན། །རང་
གི་ཡིད་ལ་གོམས་ཕྱིར་ངས་འདི་བརྩམས། །ཞེས་གསུངས་པ་ལྟར་གསང་ཆེན་བསྟན་པ་
དང་། །མཇལ་འདི་སྐལ་བ་བཟང་སྙམ་རང་རྒྱུད་ལ། །བག་ཆགས་འཇོག་ཕྱིར་སྔོན་བྱོན་དམ་པ་
ཡི། །གསུང་ལ་གཞིར་བྱས་ཕྱོགས་མཐོང་ཙམ་ཞིག་བྲིས། །དེ་ཡང་བླ་མ་བྱམས་པ་
ཆེས། །རང་གི་བློ་གྲོས་རྩལ་ལས་མ་ཐོན་པར། །གཞན་ནས་བླངས་ཏེ་གཞན་དུ་འགོད་བྱེད་
འདི། །སེང་གེ་ལྷག་མ་ཟོས་པའི་ཝ་དང་འདྲ། །ཞེས་གསུངས་དེ་བཞིན་ཐོག་ཏུ་བབ་པར་
གདའ། །འདི་ན་ལེགས་ཆ་གང་མཆིས་དམ་པའི་གསུང་། །ཉེས་འགལ་གང་ཡོད་ཁོ་བོས་འཁྲུལ་
བས་སླད། །མཁྱེན་ལྡན་དམ་པས་ཉེས་བཅོས་ལེགས་རྒྱན་མཛོད། །ཡང་དགོས་ཕྱོགས་འདིར་
རྙིང་བསྟན་རིན་པོ་ཆེའི། །རྒྱུད་ཆེན་བཅུ་བདུན་སྙིང་ཐིག་ཡ་བཞི་ཡི། །གཞུང་ལུགས་མཁྱེན་པའི་
དཔྱོད་ལྡན་གྱིས་དབེན་པས། །ཁོ་བོས་རང་བསྟན་བཙས་སུ་ཉེར་དམིགས་ནས། །སྔ་མོ་ཞིག་ནས་
འདི་འདྲ་སྒྲིག་སྙམ་ཡང༌། །རྣམ་གཡེང་སྣ་ཚོགས་ཁུར་གྱིས་གྱི་ནར་ལུས། །ཆུ་ཕོ་འབྲུག་ལོར་
མཆོད་བརྗོད་ཙམ་བྲིས་ནས། །གཏན་གྱི་སྐྱབས་གཅིག་སྐྱབས་མགོན་རིན་པོ་ཆེར། །སྤྱན་འབེབས་
ཕུལ་པར་དགྱེས་པས་དབུགས་དབྱུང་ནས། །མྱུར་དུ་རྩོམ་ཞེས་བཀའ་ལུང་སྤྱི་བོར་བབས། །གམ་
འཁོར་སློབ་མ་དུ་མས་ཡང་ཡང་དུ། །བསྐུལ་བས་མཚམས་སྦྱར་འདི་བཞིན་བྲིས་པ་ལ། །འགལ་
འཁྲུལ་གང་མཆིས་རྩ་གསུམ་གཏེར་སྲུང་ལྷར། །སྙིང་ནས་མཐོལ་བཤགས་བཟོད་པར་མཛད་དུ་
གསོལ། །བདག་ཀྱང་ཚེ་རབས་ཕྲེང་བ་ཐམས་ཅད་དུ། །ཟབ་ལམ་འདི་དང་ནམ་ཡང་མི་འབྲལ་
ཤོག །དམ་པས་རབ་བསྔགས་མི་མེད་དབེན་པའི་རིར། །སྒྲུབ་ལ་རབ་གཞོལ་ཕྱི་ལྟར་འདོད་ཡོན་
གྱིས། །རྣམ་གཡེང་འ་འུར་བདུད་ཀྱིས་མི་བསྡུ་བར། །ནང་དུ་ཡང་དག་དོན་ལ་གཞོལ་ནུས་
ཤོག །མཐའ་བརྒྱད་སྤྲོས་བྲལ་གནས་ལུགས་མཁའ་ལྟར་རྟོགས། །བྱམས་དང་སྙིང་རྗེ་སྤྲིན་ཕུང་
378

།ཀློང་ཆེན་སྙིང་ཐིག་ལས་ཟུང་འཇུག་ལམ་མཆོག་བགྲོད་པའི་ཐེམ་སྐས་ཞེས་བྱ་བ་བཞུགས་སོ། །
བཞིན་དུ་འཁྱིལ། །འོད་གསལ་སྣང་བཞིའི་ལྟད་མོར་འབྱམས་ཀླས་ཤིང༌། །མི་མེད་དབེན་པར་མི་
ཚེ་འདའ་བར་ཤོག །བདག་ནི་གར་བསྡད་གནས་སུ་བྱིན་ཆགས་ཤིང་། །གར་སོང་ས་རུ་བཀྲ་ཤིས་
དགེ་ལེགས་འཕེལ། །བཟང་ངན་འབྲེལ་ཐོགས་གནས་སྐབས་བདེ་སྐྱིད་ལྡན། །མཐར་ཐུག་ཀུན་
བཟང་གོ་འཕང་མྱུར་ཐོབ་ཤོག །བླ་མ་ཚེ་དབང་རིག་འཛིན་འཆི་མེད་མགོན། །ཡི་དམ་དངོས་
གྲུབ་དཔལ་སྟེར་ཞི་དང་ཁྲོ། །མཁའ་འགྲོ་བདེ་ཆེན་མཆོག་སྩོལ་ཉི་གཞོན་མ། །ཆོས་སྐྱོང་མ་
མགོན་ལྕམ་དྲལ་སྲུང་མའི་ཚོགས། །རྩ་གསུམ་རྒྱལ་བ་རྒྱ་མཚོས་བཀྲ་ཤིས་ཤོག །དེ་ལྟར་ཀློང་ཆེན་
ཞི་ཁྲོ་ངན་སོང་སྦྱོང་བའི་ཆོ་གའི་གཞུང་ཀུན་མཁྱེན་ཆོས་ཀྱི་རྒྱལ་བོ་གཏེར་ཆེན་འཇིགས་མེད་
གླིང་བའི་དགོངས་གཏེར་ཁོ་བོས་ཟུར་བརྒྱན་བྱས་པའི་ཆོ་གའི་རྣམ་བཤད་འདི་ནི། གོང་ལྟར་རྗེ་
བླ་མ་མཆོག་གི་བཀའ་ལུང་དང་། བདག་རང་ཉིད་ནས་ཀྱང་འབྲི་འདུན་ཡོད་ཐོག་དད་དམ་ནོར་
གྱིས་དབང་ཕྱུག་བ་ལུང་གཅོད་པ་ཀུན་མཁྱེན་རྒྱ་མཚོ་དང་། ཕུན་སུམ་ཚོགས་པའི་ཡོན་ཏན་དུ་
མ་དང་ལྡན་པ་སོག་རྩའི་དགེ་བཤེས་མཐུ་སྟོབས་ཐོགས་མེད་རྡོ་རྗེ། གམ་འཁོད་རྟོགས་ལྡན་དབུ་
མཛད་པདྨ་ཀུན་གྲོལ། ཞི་དུལ་ཁྲིམས་ལྡན་དགེ་སློང་ཡེ་ཤེས་རྒྱ་མཚོ། གླིང་རྒྱའི་དགེ་སློང་སྙིང་སློབ་
ཚངས་དབྱངས་འབྲུག་སྒྲ། གསོལ་དཔོན་བན་ཆུང་ངག་དབང་ཆོས་འཕེལ་སོགས་སློབ་བུ་དུ་མས་
ཡང་ཡང་བསྐུལ་བ་དང་། ཁྱད་པར་སྔོན་བསགས་ལས་འཕྲོ་མཆོག་དང་ལྡན་པ་སྔགས་འཆང་
ཀློང་གསལ་རྡོ་རྗེ་ཞི་ཁྲོའི་ལོ་བསྙེན་ལ་བསྡད་སྐབས་སུ་དམིགས་རིམ་འདི་འདྲ་ཞིག་དགོས་ཞེས་
ནན་ཆེན་པོས་བསྐུལ་ངོར་གཏེར་ཆེན་རང་ཉིད་ཀྱི་གསུང་དགོངས་འདུས་རྣམ་བཤད་གཙོ་བོར་
བཟུང་རྒྱུད་འགྲེལ་ཕྱོགས་བཅུའི་མུན་སེལ་དང་ཡུམ་ཀའི་རྣམ་བཤད་རྒྱུད་དོན་སྣང་བ་སོགས་
ནས་ལེགས་ཆ་བསྡུས་ཏེ་ཕྱོགས་གཅིག་ཏུ་རྩོམ་པ་པོ་ནི་ཤ་ཟན་སོག་ཡུལ་ནས་འཁྱམས་པ་ཆོས་
མེད་སྔགས་རྒན་འཆལ་པོ་པདྨ་རང་གྲོལ་གྱིས་མཐུན་རྐྱེན་མ་ཚང་བ་མེད་པ་ལྷུན་གྱིས་གྲུབ་
ཅིང་། འགལ་རྐྱེན་མི་མཐུན་པ་ཅུང་ཟད་ཙམ་ཡང་མེད་པའི་གནས་ཕུན་སུམ་ཚོགས་པ་མང་
རྭའི་མཚམས་ཁང་བདེ་སྐྱིད་དགའ་བའི་ཚལ་ནས་སྦྱར་བའི་ཡི་གེ་བ་ནི་མཐུ་སྟོབས་ནུས་པ་
མཆོག་དང་ལྡན་པ་ཟུར་ཚངས་རི་ཁྲོད་པ་ཧཱུཾ་ནག་མེ་འབར་རམ་ཐུགས་རྗེ་རང་གྲོལ་གྱིས་བྲིས་པ་
ཕྱོ